धरती हमें सौर तूफान से बचा लेती है, लाल ग्रह पर यह मुमकिन नहीं
NASA InSight Mars Lander Data - Is There Life On Mars?. All You Need To Know. मंगल के केंद्र में मौजूद सीसमिक वेव (भूकंपीय तरंग) की वजह से मनुष्य वहां रह नहीं सकते। इस बात का खुलासा मार्स पर भेजे गए नासा के इनसाइट लैंडर के डेटा से हुआ है।
मंगल ग्रह के केंद्र में मौजूद सीस्मिक वेव्स (भूकंपीय तरंगों) की वजह से इंसान वहां नहीं सकता। नासा ने इस लाल ग्रह पर 2018 में एक मशीन- इनसाइट लैंडर भेजी थी। इससे जुटाए गए डेटा में अब इस बात का खुलासा हुआ है।
रिसर्चर्स को इस डेटा से पता चला कि मंगल ग्रह के केंद्र में कौन से तत्व हैं। इसके मुताबिक, मंगल के केंद्र में पिघला लोहा और इससे बनने वाली अन्य धातुएं हैं। इसमें सल्फर और ऑक्सीजन सबसे ज्यादा है।
इसी डेटा से पता चलता है कि करीब 4.6 अरब साल पहले मंगल कैसे बना और यह धरती से किस तरह से अलग है। इन जानकारियों से साफ हो गया कि समानताएं होने के बाद भी धरती पर जीवन संभव है जबकि मंगल पर नहीं।
दोनों ग्रहों का फर्क समझने दो भूकंपीय घटनाओं को ट्रैक किया गया
इन दोनों ग्रहों का फर्क समझने के लिए मैरीलैंड यूनिवर्सिटी के असिस्टेंट प्रोफेसर और रिसर्चर वेदरन लेकिक और उनकी टीम ने मंगल पर दो भूकंपीय घटनाओं को ट्रैक किया। पहली- मंगल पर आने वाला भूकंप। दूसरा- अंतरिक्ष से भेजे गए किसी ऑब्जेक्ट की टक्कर से मंगल के केंद्र में पैदा हुई भूकंपीय तरंगें।
साइंटिस्ट और सीस्मोलॉजिस्ट ने देखा कि भूकंपीय तरंगों (सीसमिक वेव्स) को मंगल की सतह पर मौजूद अन्य तरंगों के साथ ग्रह की कोर से होकर गुजरने में कितना समय लगता है। उन्होंने इस डेटा को दूसरे भूकंपीय और धरती के अन्य डेटा के साथ मिलाकर देखा। इससे मंगल पर मौजूद पदार्थ के घनत्व (डेंसिटी) और उसकी दबाव की क्षमता (कम्प्रैसिबिल्टी) का पता चला। इससे समझ आया कि मंगल का केंद्र बिल्कुल पिघला हुआ है। वहीं, धरती के केंद्र का बाहरी हिस्सा सख्त और अंदर से पिघला हुआ है।
मंगल का केंद्र धरती के केंद्र से कम घना है
शोधकर्ताओं को मंगल के केंद्र में सल्फर और ऑक्सीजन भी मिली। इससे पता चला कि मंगल का केंद्र धरती के केंद्र से कम घना है। दोनों ग्रहों के निर्माण की परिस्थितियां काफी अलग थीं। रिसर्चर निकोलस श्मेर का कहना है कि किसी भी ग्रह के केंद्र से ही उसके निर्माण और विस्तार का पता चलता है।
यह प्रोसेस बताती है कि उस ग्रह पर जीवन को बनाए रखने के हालात हैं या नहीं। धरती के केंद्र में चुंबकीय क्षेत्र बनता है, जो हमें सूर्य पर आने वाले तूफानों के प्रभावों (सोलर विंड) से बचा लेता है। वहीं, मंगल के केंद्र में ऐसा कोई क्षेत्र नहीं है। इसी वजह से वहां जीवन संभव नहीं है।
अब जानिए इनसाइट से जुड़ी खास बातें...
ये खबर भी पढ़ें...
सोलर सिस्टम में सूर्य से पहले पानी मौजूद था:तारे की बाहरी परत पर रिसर्च से खुलासा; साइंटिस्ट बोले- तारों से ही प्लैनेट्स तक आया पानी
सोलर सिस्टम में सूरज से पहले पानी की मौजूदगी थी। ऐसा सौर मंडल के निर्माण को समझने में लगे साइंटिस्ट का कहना है। साइंटिस्ट कई साल से इस बात का पता लगा रहे हैं कि आखिर ब्रह्मांड (यूनिवर्स) में सबसे पहले किसका अस्तित्व था- सूर्य, पानी, धरती, आकाश या कुछ और। अब एक शोध में दावा किया गया है कि सूर्य से पहले पानी का अस्तित्व मौजूद था। पढ़ें पूरी खबर...